|  |  |  |  |
| --- | --- | --- | --- |
| BOSNA I HERCEGOVINA |  | | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA**  **KOMISIJA/POVJERENSTVO**  **ZA UPRAVU I FINANSIJE/FINANCIJE** | **СКУПШТИНА**  **КОМИСИЈА**  **ЗА УПРАВУ И ФИНАНСИЈЕ** |
| *Mladena Maglova 2, 76100 Brčko distrikt BiH, telefon i faks: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

Broj: 01.8-13-400/24

Brčko, 18. 7. 2024. godine

Na temelju članka 54 Poslovnika o radu Skupštine Brčko distrikta BiH – pročišćeni tekst (Službeni glasnik Brčko distrikta BiH, brojevi: 54/18, 17/20 i 24/20 ), Odluke o odobravanju donacija u športu broj: 01-02-392/24 od 17. 7. 2024. godine, Odluke o usvajanju Programa utroška sredstava za donacije u športu za 2024. godinu broj: 01.8-13-400/24 od 18. 7. 2024. godine, Povjerenstvo za upravu i financije na 66. sjednici održanoj 18. 7. 2024. godine raspisuje:

**JAVNI POZIV**

za podnošenje prijava za donacije u športu za 2024. godinu

**I.** **PRAVO SUDJELOVANJA NA JAVNOM POZIVU**

Pravo sudjelovanja na ovom Javnom pozivu imaju športske udruge koje su u sezoni 2023./24. ili u 2024. godini sudjelovale na natjecanjima koja organizira službeni savez Bosne i Hercegovine i koje ispunjavaju uvjete propisane Programom utroška sredstava za donacije u športu za 2024. godinu broj: 01.8-13-400/24 od 18. 7. 2024. godine.

**II.** **FINANCIJSKI OKVIR**

Sredstva su osigurana u proračunu Skupštine Brčko distrikta BiH na organizacijskom kodu 10010001 i ekonomskom kodu 614300 tekuće donacije neprofitnim organizacijama, 614314 – Tekuće donacije športskim klubovima u iznosu od 1.000.000,00 KM.

**III. SVRHA FINANCIRANJA**

Raspodjela sredstva donacija korisnicima sredstava je u svrhu održavanja i razvitka športskih klubova te poticanja i motivacije športskih klubova da se natječu i postižu bolje rezultate, što doprinosi promoviranju športskih vrijednosti u društvu.

**IV. KORISNICI SREDSTAVA**

Sredstva iz točke II. ovog Javnog poziva bit će razmjerno raspoređena prema sljedećim vrstama športa:

1. nogomet
2. odbojka i sjedeća odbojka
3. košarka
4. rukomet
5. atletika
6. športski ples
7. šah
8. kuglanje
9. športovi na vodi
10. ostali športovi.

**V. PRAVO SUDJELOVANJA NA JAVNOM POZIVU**

Pravo sudjelovanja na javnom pozivu imaju športske udruge ukoliko ispune sljedeće kriterije i uvjete:

**Kriteriji za raspodjelu sredstava**

(1) Ukupan iznos sredstava raspoređuje se razmjerno korisnicima sredstava iz kategorije **nogometa** koji su u sezoni 2023./24. bili sudionici natjecanja, i to na sljedeći način:

a) natjecateljima u prvoj ligi entiteta do 10 %

b) natjecateljima u drugoj ligi entiteta do 12 %

c) natjecateljima u trećoj regionalnoj, odnosno prvoj kantonalnoj / županijskoj ligi do 14 %

d) natjecateljima u četvrtoj područnoj, odnosno drugoj kantonalnoj / županijskoj ligi do 17 %

e) natjecateljima u prvoj ligi Općinskog nogometnog saveza Brčko distrikta BiH, odnosno trećoj kantonalnoj / županijskoj ligi do 5 %.

.

(2) Ukupan iznos sredstava raspoređuje se razmjerno korisnicima sredstava iz kategorije **odbojka** **i sjedeća odbojka** koji su u sezoni 2023./24. bili sudionici natjecanja, i to na sljedeći način:

a) natjecateljima u premijer ligi do 4 %

b) natjecateljima u prvoj ligi entiteta do 8 %

c) natjecateljima u drugoj ligi entiteta do 0,5 %.

(3) Ukupan iznos sredstava raspoređuje se razmjerno korisnicima sredstava iz kategorije **košarka**, koji su u sezoni 2023./24. bili sudionici natjecanja, i to na sljedeći način:

a) natjecateljima u premijer ligi do 4 %

b) natjecateljima u prvoj ligi entiteta do 2 %.

(4) Ukupan iznos sredstava raspoređuje se razmjerno korisnicima sredstava iz kategorije **rukomet** koji su u sezoni 2023./24. bili sudionici natjecanja, i to na sljedeći način:

a) natjecateljima u prvoj ligi entiteta do 1,5 %

b) natjecateljima u drugoj ligi entiteta do 3%.

(5) Ukupan iznos sredstava raspoređuje se razmjerno korisnicima sredstava iz kategorije **atletika,** čiji je član u sezoni za 2024. godinu bio sudionik natjecanja koje organizira službeni savez BiH, i to na sljedeći način:

1. natjecateljima koji su sudjelovali na natjecanjima na državnoj razini do 3 %
2. natjecateljima koji su sudjelovali na natjecanjima na entitetskoj razini do 1 %.

(6) Ukupan iznos sredstava raspoređuje se srazmjerno korisnicima sredstava iz kategorije **športski ples** čiji je član u sezoni za 2024. godinu bio sudionik natjecanja koje organizira službeni savez BiH, i to na sljedeći način:

1. natjecateljima koji su sudjelovali na natjecanjima na državnoj razini do 2 %
2. natjecateljima koji su sudjelovali na natjecanjima na entitetskoj razini do 0,5 %.

(7) Ukupan iznos sredstava raspoređuje se razmjerno korisnicima sredstava iz kategorije **šah** čiji je član u sezoni za 2024. godinu bio sudionik natjecanja koje organizira službeni savez BiH, i to na sljedeći način:

1. natjecateljima koji su sudjelovali na natjecanjima na državnoj razini, do 2 %
2. natjecateljima koji su sudjelovali na natjecanjima na entitetskoj razini, do 0,5 %.

(8) Ukupan iznos sredstava raspoređuje se razmjerno korisnicima sredstava iz kategorije **kuglanje** čiji je član u sezoni za 2023./24. godinu bio sudionik natjecanja koje organizira službeni savez BiH i to na sljedeći način:

1. korisnicima sredstava čiji je član sudjelovao na natjecanjima na državnoj razini, do 1,5 %
2. korisnicima sredstava čiji je član sudjelovao na natjecanjima na entitetskoj razini, do 0,5 %.

(9) Ukupan iznos sredstava raspoređuje se razmjerno korisnicima sredstava iz kategorije **športovi na vodi** čiji je član u sezoni za 2024. godinu bio sudionik natjecanja koje organizira službeni savez BiH, i to na sljedeći način:

1. korisnicima sredstava čiji je član sudjelovao na natjecanjima na državnoj razini, do 1%.

(10) Ukupan iznos sredstava raspoređuje se razmjerno korisnicima sredstava iz kategorije **ostali športovi** čiji je član u sezoni za 2023./24. ili za 2024. godinu bio sudionik natjecanja koje organizira službeni savez BiH, do 7 %, s tim da ukupan iznos sredstava ne može preći iznos od 2 % po vrsti športa.

**Uvjeti za sudjelovanje na Javnom pozivu**

Uvjeti koje športska udruga mora ispuniti da bi sudjelovala na Javnom pozivu su:

* da ima sjedište u Brčko distriktu BiH
* da dostavi aktualan izvadak iz sudskog registra, ne stariji od mjesec dana
* da dostavi materijalnu dokumentaciju kojom dokazuje da ispunjava kriterije iz ovog Javnog poziva, odnosno potvrdu, uvjerenje ili drugi dokaz o sudjelovanju na natjecanjima pod okriljem službenog saveza
* da dostavi potpisanu i kod nadležnog tijela ovjerenu izjavu da je podnijela izvješće o namjenskom utrošku sredstava u roku propisanom programom utroška sredstava na temelju kojeg su joj sredstva dodijeljena te da za istu namjenu nije dobila sredstva od drugog proračunskog korisnika, na propisanom formularu
* da dostavi uvjerenje Porezne uprave Brčko distrikta BiH o izmirenim poreznim obvezama koje nije starije od tri mjeseca.

**Sva dokumentacija dostavlja se u izvorniku ili ovjerenoj preslici.**

**VI. NAČIN DODJELE SREDSTAVA**

(1) Povjerenstvo za upravu i financije razmotrit će sve pristigle prijave, utvrditi ispunjenost uvjeta za dodjelu sredstava i utvrditi visinu sredstava koja će biti dodijeljena svakom pojedinačnom podnositelju prijave.

(2) Povjerenstvo za upravu i financije, od podnositelja prijave, može tražiti pojašnjenje dostavljene dokumentacije, radi donošenja ispravne odluke o ispunjenosti uvjeta za dodjelu sredstava.

(3) Nakon obavljene procedure Povjerenstvo za upravu i financije predlaže Skupštini Brčko distrikta BiH donošenje odluke kojom se odobrava dodjela donacija športskim udrugama koje su ispunile uvjete i kriterije propisane ovim Javnim pozivom.

**VII. PRIJAVA NA JAVNI POZIV**

Prijave na Javni poziv podnose se u roku od 7 dana od dana objave na internetskoj stranici Skupštine Brčko distrikta BiH, na propisanom formularu.

Dostavljanje prijava vrši se preporučeno poštom ili osobno na adresu**:**

**Skupština Brčko distrikta BiH, Ul. Mladena Maglova br. 2, 76 100 Brčko, s naznakom:** ***Zahtjev za donacije u športu za 2024. godinu.***

Nepotpune, nepravodobne i prijave podnesene od neovlaštene osobe neće biti uzete u razmatranje i iste će biti odbačene.

Prijavni formular i formular izjave dostupni su na internetskoj stranici Skupštine Brčko distrikta BiH [www.skupstinabd.ba](http://www.skupstinabd.ba).

**VIII. DOZNAČAVANJE SREDSTAVA**

Sredstva će biti doznačena nakon što Skupština Brčko distrikta BiH donese odluku o odobravanju donacija športskim udrugama, na prijedlog Povjerenstva za upravu i financije.

**PREDSJEDATELJ**

**POVJERENSTVA ZA UPRAVU I FINANCIJE**

**Abdulah Iljazović**

**PRIJAVNI FORMULAR**

|  |  |
| --- | --- |
| **Naziv športske udruge** |  |

|  |  |
| --- | --- |
| **Vrsta športa** |  |

|  |  |
| --- | --- |
| **Liga / Natjecanje u kojem su se natjecali** |  |

|  |  |
| --- | --- |
| **Sezona / Godina u kojoj su se natjecali** |  |

|  |  |
| --- | --- |
| **Nadnevak podnošenja prijave** |  |

|  |  |
| --- | --- |
| **Ime i prezime, potpis podnositelja zahtjeva** |  |

**OSNOVNE INFORMACIJE O ŠPORTSKOJ UDRUZI**

|  |  |
| --- | --- |
|  | |
| **Podnositelj prijave** |  |
| **Adresa (puni naziv)** |  |
| **Kontakt osoba** |  |
| **Kontakt tel. / fax / e-pošta** |  |
| **ID broj / JIB** | |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  |  | |
| **Naziv banke i broj računa podnositelja prijave** |  |

**M. P. Potpis ovlaštene osobe**

**IZJAVA**

Ja, nižepotpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ime i prezime)*, s osobnom iskaznicom broj: \_\_\_\_\_\_\_\_\_\_\_\_ izdanom od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u svojstvu predstavnika udruge \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Navesti položaj, naziv udruge)*, ID broj: \_\_\_\_\_\_\_\_\_\_\_\_\_\_\_\_\_\_\_\_\_\_\_, čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_ , na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ulica i broj)*, kao podnositelj zahtjeva za dodjelu donacije u športu za 2024. godinu, koju dodjeljuje Skupština Brčko distrikta BiH, pod punom moralnom, materijalnom i kaznenom odgovornošću:

**I Z J A V LJ U J E M**

Udruga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koju predstavljam, podnijela je izvješće o namjenskom utrošku sredstava u roku propisanom Programom utroška sredstava na temelju kojeg su joj sredstva dodijeljena, te da za istu namjenu nije dobila sredstva od drugog proračunskog korisnika.

Brčko, \_\_\_\_\_\_\_\_2024. godine

**Izjavu dao**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**